RRB JE Result 2019: जानिए कब जारी होगा आरआरबी जूनियर इंजीनियर भर्ती परीक्षा का रिजल्ट  
जेई का रिजल्ट 7 अगस्त तक जारी होगा.
रिजल्ट आरआरबी वेबसाइट्स पर आएगा.
इस महीने के आखिरी सप्ताह में दूसरे स्टेज की परीक्षा होगी.
रेलवे जूनियर इंजीनियर का रिजल्ट (RRB JE Result 2019) जल्द ही जारी कर दिया जाएगा. रेलवे भर्ती बोर्ड के वरिष्ठ अधिकारी ने एनडीटीवी को बताया था कि जूनियर इंजीनियर, डिपो सामग्री अधीक्षक और रासायनिक और धातुकर्म सहायक भर्ती परीक्षा का रिजल्ट (RRB JE CBT 1 Result) अगस्त के पहले सप्ताह में जारी किया जाएगा. पहले सप्ताह के हिसाब से 7 अगस्त तक रिजल्ट  (RRB Result) जारी कर दिया जाएगा. उम्मीदवार अपने रीजन की आरआरबी वेबसाइट पर जाकर रिजल्ट चेक कर सकेंगे. उम्मीदवारों को रिजल्ट चेक करने के लिए अपना रजिस्ट्रेशन नंबर और जन्मतिथि सबमिट करनी होगी. बता दें कि पहली स्टेज की परीक्षा में पास होने वाले उम्मीदवार ही दूसरे स्टेज की परीक्षा में भाग ले सकेंगे. दूसरे स्टेज की परीक्षा में 150 सवाल पूछे जाएंगे और परीक्षा को पूरा करने के लिए उम्मीदवारों को 120 मिनट का समय मिलेगा. उम्मीदवारों को पास होने के लिए कम से कम 40 फीसदी अंक लाने होंगे. इस परीक्षा में पास होने वाले उम्मीदवारों को डॉक्यूमेंट वेरिफिकेशन और मेडिकल एग्जामिनेशन के लिए बुलाया जाएगा. जिसके बाद सफल उम्मीदवारों की नियुक्ति की जाएगी.

- उम्मीदवारों को अपने रीजन की आरआरबी वेबसाइट पर जाना होगा.
- वेबसाइट पर दिए गए RRB Junior Engineer के रिजल्ट के लिंक पर क्लिक करना होगा.
- अब अपना रजिस्ट्रेशन नंबर और जन्मतिथि सबमिट कर लॉग इन करना होगा.
- आपका रिजल्ट आपकी स्क्रीन पर दिखने लगेगा.
- आप अपने रिजल्ट का प्रिंट ऑउट ले पाएंगे.